VSRS sklep III DoR 97/2013
Datum: 2013-12-10T01:00:00.000+01:00
ecli: ECLI:SI:VSRS:2013:III.DOR.97.2013
opravilna_stevilka_ii_stopnje: VSM I Cpg 57/2013
sodisce: Vrhovno sodišče
oddelek: Gospodarski oddelek
podrocje: CIVILNO PROCESNO PRAVO - STEČAJNO PRAVO
institut: dopuščena revizija - stečaj - izpodbijanje dolžnikovih pravnih dejanj - subjektivni element izpodbojnosti - verižna kompenzacija - insolventnost - preverjanje računovodskih izkazov dolžnika - temeljne obveznosti poslovodstva - opustitev dolžnega ravnanja

## Jedro

Revizija se dopusti glede vprašanja, ali opustitev preverjanja računovodskih izkazov tožeče stranke pomeni opustitev dolžnega ravnanja v skladu z 28. členom ZFPPIPP.

## Izrek

Revizija se dopusti glede vprašanja, ali opustitev preverjanja računovodskih izkazov tožeče stranke pomeni opustitev dolžnega ravnanja v skladu z 28. členom ZFPPIPP.

## Obrazložitev

1. Sodišče prve stopnje je v razmerju med tožečo in toženo stranko razveljavilo učinke pravnih dejanj sklenitve in izpolnitve štirinajstih verižnih kompenzacij. Toženi stranki je naložilo, da je dolžna tožeči stranki plačati 38.478,21 EUR. Posledično je toženi stranki naložilo tudi plačilo pravdnih stroškov tožeče stranke.

2. Sodišče druge stopnje je z izjemo odločitve o zakonskih zamudnih obrestih pritožbo tožene stranke zavrnilo in potrdilo izpodbijano sodbo.

3. Pogoji za dopustitev revizije iz prvega odstavka 367.a člena Zakona o pravdnem postopku so izpolnjeni glede pravnega vprašanja, opredeljenega v izreku tega sklepa. Vrhovno sodišče je zato revizijo v obsegu, začrtanem z navedenim vprašanjem, dopustilo.